Mida põhjalikumalt oma probleemi vabastate, seda paremini saate aru, mida see Teie jaoks tähendab. Ta ei ole ju ilmaasjata tulnud, ta on Teie õppimata õppetükk. See on Teie oskamatus naistega suhelda. Kes on naine? Kas mitte kõigepealt inimene?" Selle peale keeras mees ennast kui tigu karpi. Mis inimene naine kah on! Selline oli olnud juba tema isa suhtumine. Isa suhtumine oli omakorda vanaisast pärit, sest vanaisa oli autoriteet. Mitu põlvkonda tõsimeelseid ateiste, aga naistesse suhtuvad ikkagi religioossete arusaamade järgi, sest see on endale kasulik. Nii on ennast parem õigustada. Oma naine on ju süüdi kui ta ei anna mehele, mida mees tahab ja võõras naine on süüdi kui ta annab mehele, mida mees tahab. Paraku mehe tahtmised aina kasvavad, sest ta ei saa aru, mida tal vaja on.